
I. ОБЩИ ПОЛОЖЕНИЯ
1. Въведение
Настоящата стратегия определя актуалните цели и перспективи в развитието на ДГ „Мати Рубенова“ за периода 2026-2031г., начините за реализиране и очакваните резултати.
	Намеренията на стратегията са чрез реализиране на системата от управленски, административни и педагогически действия, залегнали в нея и съобразени с традициите, социално-икономическите условия и съвременните образователни идеи да се утвърди авторитета на детската градина като институция, отговаряща на потребностите на обществото и образователните изисквания.
	Стратегията подлежи на ежегодна актуализация при необходимост. Нейното разработване е продиктувано от динамиката на социално-икономическите процеси и обществените очаквания за по-високо качество на образователната и възпитателната дейност.
	Предучилищното образование, като част от организираната социално-педагогическа система, е необходимо да отговори на новите изисквания, пред които е поставено обществото ни. Заедно със семейството трябва да се полагат основите на цялостното развитие на детската личност, като се изгражда от ранна възраст готовност за желана промяна, умения за проява на собствен избор, на критично мислене и се осигури приемственост и подготовка за училище, гарантираща развитие на индивидуално-творческите способности и равен старт на всички деца.
	Тази стратегия има за цел да утвърди ДГ „Мати Рубенова“ като престижна, привлекателна и отговаряща на съвременните изисквания като: зачитане на правата, свободата и сигурността на децата; прилагане на разнообразни стратегии за възпитаване на толерантност и автономия на детската личност; стимулиране на образователния потенциал на всяко дете и максимално развитие на личностния му потенциал; социализация и подготовка за училищно обучение.

2. Нормативна база за създаване на Стратегията:
Образователната политика на ДГ „Мати Рубенова“ е част от актуалната държавна образователна политика, отнасяща се до предучилищното образование. Дейностите в институцията са съобразени с действащите нормативни документи, стратегии, национални и оперативни програми:
1. Закон за предучилищното и училищното образование;
2.  Закон за закрила на детето;
3. Закон за здравето;
4. Закон за защита от дискриминация;
5. Етичен кодекс на работещите с деца;
6. Конвенция на ООН за правата на детето;
7. Кодекс на труда;
8. Наредба № 5/03.06.2016 за предучилищното образование; 
9. Наредба № 8/11.08.2016 г. за информацията и документите за системата на предучилищното и училищно образование;
10. Наредба № 4/20.04.2017 г. за нормиране и заплащане на труда в институциите в системата на предучилищното и училищното образование;
11. Наредба за финансирането на институциите в системата на предучилищното и училищното образование;
12. Наредба № 13/21.09.2016 г. за гражданското, здравното, екологичното и 
интеркултурното образование в системата на предучилищното и училищно образование;
13. Наредба за приобщаващото образование;
14. Наредба № 15/22.07.2019 г. за статута и професионалното развитие на учителите, директорите и другите педагогически специалисти;
15. Наредба за институциите в системата на предучилищното и училищното образование;
16. Наредба № 24/10.09.2020 г. за физическата среда и информационното и библиотечното осигуряване на детските градини, училищата и центровете за подкрепа за личностно развитие, изд. от министъра на образованието и науката и министъра на здравеопазването ;
17. Национална програма за закрила на детето (2019 г.);
18. Национална стратегия за детето (2018 – 2030 г.);
19. Национална програма за развитие „България 2030“ (РМС № 33/20.01.2020 г.);
20. Национална стратегия за демографско развитие на населението в Република България (2012 – 2030);
21. Стратегия на Европейски съюз за интелигентен, устойчив и приобщаващ растеж „Европа“ 2030 г.;
22. Стратегия за възпитателната работа в образователните институции (2019 –2030 г.);
23.  Стратегическа рамка за развитие на образованието, обучението и ученето в Република България (2021 – 2030);
24. Европейска референтна рамка за ключовите компетентности за учене през целия живот;
25. Оперативни и национални програми. 

3. История и развитие 
Детска градина „Мати Рубенова” е открита през 1975 година. Намира се в гр. Стралджа, ул. „Димчо Русев” №7а, общ. Стралджа, обл. Ямбол. Сградата на ДГ „Мати Рубенова“ е строена по типов проект през 1974-1975г. за детска градина, функционира с четири групи.
От месец септември 2010г. към нея са насочени, като филиали ДГ „Синчец” с. Зимница - с две разновъзрастови групи и ДГ „Здравец” с. Войника - с една разновъзрастова група.
Материалната база в трите сгради е добра, но има какво още да се подобрява. Покривът на базата в Стралджа е ремонтиран в началото на 2026 г. Занималните и спалните помещения в Стралджа са в добро състояние, естетически и функционално подредени, осигуряващи емоционален комфорт за децата. Дворът е обширен с големи зелени площи, разположени на 7 дка. За всяка група има площадка, пясъчник и спортни и игрови съоръжения. За сигурността на ДГ „Мати Рубенова“ има изградена СОТ система, външно видео наблюдение и домофони. Детската градина се отоплява от хидротермален извор и газьол. Всички съоръжения в двора са пребоядисани и отремонтирани, пейките са със сменени дъски. Изчистени са сухи дървета, посяти са цветя и градинките се поддържат.
ДГ „Синчец“ – с. Зимница претърпя основен ремонт – частичен ремонт на покрива; поставяне на фотоволтаици; измазване на действащите занимални; коридори, домакински, директорски, медицински кабинети; изцяло ново обзавеждане на занималните и кухненския бокс. Сменени са интериорни врати и  дограмата, разделяща тоалетни, офис на помощен персонал и занималня – в двете групи. Закупени са нови матраци за всички детски легла, нови стерилизатори.
ДГ „Здравец“ – с. Войника е в крещяща нужда от ремонт. Покривът тече и се нуждае от частичен ремонт. Легловата база е обновена с леглата от с. Зимница. Цялата сграда се нуждае от частично измазване и боядисване на занималните. 
        Педагогическите специалисти, работещи в трите детски градини притежават необходимите знания и умения за развиване и усъвършенстване на потенциала на детската личност. Числеността на персонала, който се грижи за децата е както следва:
· Стралджа – 9 педагогически и 9 непедагогически;
· Зимница – 4 педагогически и 5 непедагогически;
· Войника – 2 педагогически и 2 непедагогически.

IІ. АНАЛИЗ И ОЦЕНКА НА ФАКТОРИТЕ НА ВЪТРЕШНАТА СРЕДА

1. Анализ на образователната политика на детската градина:
1.1. Деца 
Детска градина „Мати Рубенова“ е институция, в която се отглеждат, възпитават, социализират и обучават деца от 3 до 7 г. в съответствие с държавния образователен стандарт за предучилищното образование. В детската градина се приемат деца по желание на родителите, като не се допуска подбор по пол, етническа, религиозна и социална принадлежност или по друг дискриминиращ признак. Зачитат се Конвенцията за правата на детето, Законът за закрила на детето и Конституцията на Република България.
Детска градина „Мати Рубенова“ функционира със 7 групи, от които 4 възрастови групи и 3 разновъзрастови групи:
· в основната сграда в гр. Стралджа се намират четири групи разпределени по възрастов признак;
· в ДГ „Синчец“ с. Зимница, част от ДГ „Мати Рубенова“, се намират две разновъзрастови групи;
· в ДГ „Здравец“ с. Войника, част от ДГ „Мати Рубенова“ има една разновъзрастова група.

	Силни страни
	Затруднения

	1. В основната сграда работят всички възрастови групи.
2. Механизъм за безпроблемна адаптация на децата в условията на детската градина.
3. Утвърждаване на личностно ориентиране и позитивен подход на възпитание.
4. Създадени са условия за „равен старт“ на всички деца.
5. Приемат се и деца със СОП, като за тях са осигурени грижи съобразно потребностите.
6. Добри резултати при подготовка на децата за училище.
7. Осъществена е приемственост детска градина – училище.
8. Осигурено е здравно обслужване и профилактика.
	1. Вероятност от намаляване броя на децата поради недостатъчен брой деца в населеното място за групите във филиалите.
2. Нередовна посещаемост на деца подлежащи на ЗПП и недостигане на училищна готовност.
3. Липса на мотивираност у родителите за образованието на децата им.

	Вътрешен потенциал – възможности и перспективи

	1. Разчитане на творческия заряд, креативност, изобретателност, любознателност и висока сензитивност на децата.
2. Стимулиране познавателната активност на всяко дете и позитивното общуване между децата. 
3. Стимулиране на емоционалната активност на децата за сметка на напрежението, тревожността, агресивните и негативните прояви. 
4. Добра диагностична работа по отношение на изоставането или избързването в развитието и създаването на адекватни условия за индивидуално развитие и диференцирани грижи. 
5. Овладяване принципите и методите на позитивното възпитание чрез
     самоподготовка, вътрешна и външна квалификация.



1.2. Образователен процес
Програмната система на детската градина е цялостна концепция за развитието на детето с подходи и форми на педагогическо взаимодействие, ориентирани към подкрепа на всяко дете в условията на детската градина, гарантираща неговото интелектуално, емоционално, социално, духовно-нравствено и физическо развитие, в съответствие с възрастта, потребностите, способностите и интересите му.
Детска градина „Мати Рубенова“ е детска градина, осигуряваща на децата модерна образователна среда за формиране ценностно ориентирано поведение чрез стимулиране емоционалната интелигентност на детето. 
Педагогическото взаимодействие е насочено към придобиване на компетентности (знания, умения, отношения), необходими за успешното му развитие и пълноценна подготовка за училище. То се  осъществява чрез прилагане на субект – субектният подход между учителя – родителя и детето, като възрастните и детето са равностойни партньори в процеса на педагогическо взаимодействие. 
Планирането на програмното съдържание е съобразно с възрастовите особености на децата и спецификата на групата. В зависимост от темите и програмните задачи, педагогическото взаимодействие е фронтално, групово и индивидуално, като приоритет се дава на груповата и екипната работа.
Познавателните книжки са на издателство „Бит и техника“ и „Клет“, с онлайн приложения, което дава възможност на учителите за свобода и персонално творческо участие в образователния процес.
В ДГ „Мати Рубенова“ педагогическите специалисти използват технологии и ИКТ в образователния процес. Достъпността и възможностите на много онлайн приложения, съчетани с тяхното безплатно използване, доведоха до бързото им проникване в образованието още от най-ранна детска възраст.
 
	Силни страни
	Затруднения

	1. Утвърдената организация на педагогическото взаимодействие в основната сграда и филиалите е съобразена със спецификата на детската група.
2. Гъвкав дневен режим, осигуряващ равностойност на трите основни дейности: игра – обучение – труд.
3. Педагогическият екип работи по собствена програмна система с концептуална рамка, ориентирана към личностното развитие на децата.
4. Детето е поставено в центъра на педагогическия процес и подходите към него са: личностен, индивидуален, комплексен, ситуационен, интегрален.
5. При субект – субектното взаимо-действие, учителите и помощник- възпитателите са партньори на децата в основните и допълнителни форми на педагогическо взаимодействие.
	1. Недостатъчна ангажираност на роди-телите в образователния процес.
2. Липса на обратната връзка за постиженията на децата и слаб интерес при някои родители за обучението.

	Вътрешен потенциал – възможности и перспективи:

	1. Стимулиране познавателната активност на всяко дете и позитивното общуване между децата.
2. Самоподготовка и допълнителни квалификации на целия персонал за по-добра екипна работа.
3. Усъвършенстване на умения за работа със съвременни образователни софтуерни продукти на част от екипа. 



2. Анализ на управленската политика на детската градина
2.1. Кадровата политика на образователната институция
Общата численост на персонала в Детска градина „Мати Рубенова“ е 30,5, от които:
2.1.1. Педагогически специалисти:

	№
	Длъжност
	Брой
	ОКС
	ПКС

	
	
	
	Магистър
	Бакалавър
	Профес.
бакалавър
	І
	ІІ
	ІІІ
	ІV
	V

	1.
	Директор
	1
	1
	
	
	
	
	
	1
	

	2.
	Старши учител
	3
	3
	
	
	
	1
	
	1
	1

	3.
	Учител
	11
	10
	5
	
	
	
	
	3
	5



2.1.2.  Непедагогически персонал:

	№
	Длъжност
	Брой
	Образование/допълнителна квалификация

	1.
	Счетоводител
	0,5
	Средно специално

	2.
	Домакин
	1
	Висше

	
	Домакин
	1
	Средно

	
	Домакин
	1
	Основно

	3.
	Помощник-възпитател
	6

	Средно

	4.
	Готвач
	3
	Средно

	
	Помощник-готвач
	1
	Средно

	5.
	Огняр
	2
	Средно



Средна възраст на педагогическите специалисти е 43 год.
Средна възраст на непедагогически персонал е 48 год.

	Силни страни
	Затруднения

	1. Квалифицирани педагогически специалисти с малък опит и стаж.
3. Мотивиран екип за изграждане  и поддържане на авторитета на детската градина в синхрон с политиката на институцията.
4. Планирането на квалификационната дейност се извършва в съответствие с потребностите на детската градина
5. Поддържано постоянно ниво на квалификационни дейности за развитие на творческите интереси и новаторско отношение на педагогическите служители.
6. Придобиване на професионална квалификационна степен от учителите.
7. Работа в екип на различни нива педагогически и непедагогически персонал.
	1. Прекалена административна натовареност на педагогическите специалисти.
2. Голяма площ за почистване и дезинфекция.
3. Липса на амбиции за усъвършенстване на помощник- възпитателите чрез участие във вътрешни и външни квалификационни дейности.

	Вътрешен потенциал – възможности и перспективи:

	1. Много добро професионално взаимодействие и добронамерено отношение към успехите на другите.
2. Съпричастност и оказване на помощ при затруднения – служебни и лични.
3. Ангажирано участие в живота на детската градина на всички членове на екипа.
4. Утвърдени традиции и ритуали на детската градина с обществена значимост и популярност.
5. Приет и действащ Етичен кодекс на работещите.
6. Популяризиране и обучения за включване на по-голяма част от педагогическите специалисти за участие в проектни дейности.



2.2. Ефективност на разпределението на персонала по длъжности и сформиране на  екипи
Педагогическите специалисти са разпределени в зависимост от групите.
По съвсем различен начин е разпределението на непедагогическия персонал. Предвид голямата площ на ДГ „Мати Рубенова“ и обширното дворно пространство, голяма част от работното време на непедагогическия персонал е заето в почистване, прекопаване, поливане на цветята  и дезинфекция на пясъчниците и занималните. През летния период огнярът се грижи основно за зелените площи на учреждението и поддържа съоръженията изправни.
3. Здравеопазване в Детска градина „Мати Рубенова“
Като се взимат в предвид специфичните особености при формиране на детската физика и психика, всички служители се отнасят с голяма отговорност към организирането, провеждането и контрола за опазване здравето на децата от предучилищна възраст. 
Създават се условия, съобразени с най-новите хигиенни изисквания, които спомагат за свеждане до минимум на инфекции и простудни заболявания. 
Здравеопазването се развива в три посоки: 

	Деца
	Персонал
	Родители

	1. Стриктно спазване на изискванията към медицинските документи при постъпване в дестското заведение.
2. Системност и изчерпателност при водене на индивидуалните медицински документи на децата.
3. Профилактични прегледи и всекидневен сутрешен филтър.
4. Редовно снемане на антропометрични данни на децата и информиране на родителите за тях.
5. Осъществяване на задачите по закаляването – използване на всички възможности за подобряване всекидневното меню на децата в качествено и количествено отношение.
6. Стриктно спазване изискванията на медицинските органи при епидемия и карантина.
7. Осигуряване на инди-видуален контрол вър-ху деца с особени здравни проблеми – хроничност, диспансе-ризация и други.
	1.Спазване на медицинските изисквания към здравните документи на новопостъпилите служители и актуализиране редовно същите на работещите.
2. Контрол на дейностите на учители и помощно-обслужващ персонал в решаване на здравни проблеми на децата. 
3. Грижа за здравослов-ното състояние на служителите с цел добрата им работоспо-собност и опазване здравето на децата.
4. Контрол на доставените продукти и пригот-вената храна със системата за управление на безопасността на храните или системата за Анализ на опасностите и критични контролни точки – HACCP.
5. Системен и строг кон-трол върху хигиената в детското заведение с приоритет на групите и кухнята.
	1. Съвети и изисквания, относно здравословното състояние на децата, личната им хигиена и психически комфорт.
2. Информация за менюто на децата, изнесено на определено за целта място.
3. Своевременно свеждане до знанието на родителите на резул-татите от прегледи, изследвания и други медицински мероприя-тия.
4. Осигуряване на обра-зователна информация по актуални здравни проблеми: дипляни, табла, постери и др.



4. Материална база и техническа осигуреност
Детска градина „Мати Рубенова“ е общинска детска градина. 
Дворът е върху площ 7 дка, затревен, с широколистни дървета, обособени площадки за игри с уреди и съоръжения, спортна площадка, алпинеум, и др., което осигурява възможност за пряк и непосредствен контакт на децата с природата.
Сградата е двуетажна с функциониращи 4 групи за деца от 3 – 7 години.
Групите са оборудвани съгласно Наредба № 24/10.09.2020 г. за физическата среда и информационното и библиотечното осигуряване на детските градини, училищата и центровете за подкрепа за личностно развитие, изд. от министъра на образованието и науката и министъра на здравеопазването (обн., ДВ, бр. 84 от 29.09.2020 г.).
Материалната база се поддържа и обогатява.
	Силни страни
	Затруднения

	1. Детската градина разполага с необходимите учебно-технически средства, а екипите на всяка група използват всяка възможност за дообогатяване на базата.
2. Модернизирана образователна среда с интерактивни дъски в три групи, мултимедиен проектор, лаптопи във всяка група.
3. Подобрената образователна среда дава възможност за закупуване на много дидактични, игрови, образователни материали.
	1. Липса на футболно игрище за провеждане на футбол и игри.
2.Освежаване на наличните съоръжения.
3. Недостатъчни  и морално остарели играчки. Необходими са допълнителни средства за играчки.
4.   Подмяна на матраци в едната група.
5. Необходимо е оборудване на всички групи с интерактивни дъски. 

	Вътрешен потенциал – възможности и перспективи

	1. Мотивиране на родителите на децата за собствен труд и принос за обогатяване на МТБ.
2. Подмяна на пясъчниците с беседки или дървени къщички за игра на децата.
3. Подмяна на постелъчно и спално бельо в групите и на матраците.
4. Оборудване на групите с нови играчки.
5. Оборудване на всички групи с нов лаптоп и интерактивна дъска за нуждите на образователния процес.



5. Финансиране
Детската градина е на делегиран бюджет в част „държавни дейности“, сформиран от основни и допълнителни компоненти на база брой деца по НЕИСПУО, което дава възможност за прозрачно и ефективно финансово управление.
Утвърден е план за финансово управление и контрол, интегрирана в дейността на образователната институция и включваща политики, процедури и правила, въведени от ръководството на детската градина, с предприети действия за развитие и подобряване на елементите на плана за финансово управление и контрол:
1. контролна среда;
2. управление на риска;
3. контролни дейности;
4. информация и комуникация;
5. мониторинг.
Финансова осигуреност от годишните средства за работна заплата на педагогическите специалисти за поддържаща и надграждаща квалификационна дейност на педагогическите специалисти чрез работещи правила за квалификационна дейност на персонала и механизъм за финансова подкрепа.
	Силни страни 
	Затрудния

	1. Основното осигуряване на дейността на ДГ „Мати Рубенова“ се извършва чрез системата на делегирания бюджет.
2. Функциониращ механизъм за финансово управление и контрол.
3. Коректно и редовно обезпечаване на средствата за заплати и въз-награждения, осигурителни вноски, работно облекло и СБКО.
	1. Движение на деца в други детски градини.


	Вътрешен потенциал – възможности и перспективи

	1. Осигуряване на допълнително материално стимулиране на педагогическите специалисти и на непедагогическия персонал, съобразно приети вътрешни правила за организиране на работната заплата.
2. Ангажиране на родителите за участие със собствен труд и принос за обновяване на МТБ



ІІІ. Анализ и оценка на факторите на външната – макро среда
1. Социално-икономически анализ
През последните години се положиха значителни усилия от държавата и общината за разширяване обхвата на децата в детските градини. Изграждането на хармонична и разнообразна образователна среда за осигуряване на равнопоставеност и достъп до качествено образование е основен приоритет. Осъществен е интензивен процес на интегрирано обучение на децата със специални образователни потребности (СОП). 
Обществените очаквания за качествено образование обикновено се свързват с разбирането за устойчива образователна система, която осигурява знанията, необходими за пълноценното интегриране на детето, бъдещият млад човек в обществото. Интелигентният и приобщаващ растеж зависи от действията, предприемани в рамките на системата за учене през целия живот, насочени към развиване на ключови компетентности и постигане на определено качество на резултатите от обучението и възпитанието в съответствие с потребностите на всички деца. Това разбиране предопределя една по-съвременна концепция за съдържанието на предучилищното образование. Има нови ориентири за подобряване качеството на образование, чрез използване на иновативни методи, технологии  и извеждане на съвременни ключови компетентности, които да подготвят човека за справянето му в конкурентната среда още от ранна детска възраст.
2. Партньорства и взаимодействия на детската градина със семейството и останалите представители на социалната среда

Сътрудничеството със семейството като един работещ екип е в основата на иновационните търсения на ДГ „Мати Рубенова“, за споделяне отговорността при обучението и възпитанието на децата. Традициите ни в работата със семейството са за изграждане на позитивна среда, ориентирана към потребностите на детето. 
Това партньорство ще продължи и в бъдеще, с разнообразни форми на взаимодействие в отворена образователна среда.
	Силни страни 
	Затруднения

	1. Педагогическият екип работи в тясно сътрудничество и партньорство с представителите на родителската общност.
2. Участия в общински мероприятия.
3. Взаимодействие с културни и държавни институции.
4. Установени традиции в приемстве-ността с началните общообразовател-ни училища.
	1. Трудно активизиране на родителите за включването им в живота на детската градина: „Ден на отворени врати“, участие на родители в срещи с медицинския персонал и др.
2. По-добра информираност на родителите за обучението, когато това се налага.
3. Осъществяване на контакт с началния учител поел децата в първи клас, относно резултатите от входно ниво на записаните в училище деца.

	Вътрешен потенциал – възможности и перспективи:

	1. Сътрудничество и взаимопомощ със семейството чрез нетрадиционни форми – тренинг, уъркшоп, работни срещи и др. 
2. Утвърждаване на създадена система за обмен на информация със семейството и училището. 
3. Създаване на система за външна изява на деца и учители.
4. Наличие на ресурс за разширяване на дигиталното оборудване и модернизация на детското заведение.



3. Авторитет на детската градина „Мати Рубенова“ сред обществеността
Детската градина е с утвърден авторитет в образователното пространство на общинско, доказала своя иновативен потенциал и креативни идеи и работни срещи.

	Силни страни 
	Затрудняващи моменти

	1. Детската градина е утвърден център за иновации в предучилищното образование на територията на общината
2. Утвърден център за работа с институциите на всички нива за поемане на отговорности при възпитанието, обучението и социализацията на децата
3. Резултатите от постиженията на деца и учители стават достояние на обществеността чрез официален сайт на детската градина, медиите.
	1. Недостатъчни средства за популяризиране на добри практики и участие в педагогически форуми.
2. Недостатъчна ангажираност и инициативност на отделни педагогически специалисти в разработването на проекти.
3. Недостатъчно балансирано участие на педагогическите специалисти в реализирането на проекти.
4. Слаба ангажираност на родителите в изпълнението на национални програми и проекти на детската градина.

	Вътрешен потенциал – възможности и перспективи:

	1. Добро популяризиране на добър педагогически опит.
2. Прилагане на иновативни и по-ефективни форми за работа и взаимодействие с родителите с цел приобщаването им към живота в детската градина.
3. Поддържане и обогатяване на сайта на детската градина с актуална информация за живота в детската градина.



[bookmark: 0.1_table04]4. Маркетингова политика на детската градина
Маркетинговата политика трябва да ориентира образователната институция към разбиране на потребностите на хората, създаване и предоставяне на качествени образователни услуги в съответствие с държавните образователни стандарти, постигане на удовлетворение на децата и техните родители.
Маркетинговата политика се основава върху разнообразни положения в системата на образованието и потребностите на обществото.
Високо качество на педагогическото взаимодействие в детската градина, чрез прилагане на гъвкави модели за постигане на хуманност и хармоничност на педагогическото взаимодействие, съгласно Европейската рамка за качество на образованието от ранна детска възраст.
IV. СТРАТЕГИЯ ЗА РАЗВИТИЕ НА ДЕТСКАТА ГРАДИНА
1. Мисия на детската градина:
Определянето на мисията на детската градина не трябва да се възприема като еднократен акт, резултат от еднолично решение на директора. За да се достигне до най-оптималната и работеща формулировка се анализира състоянието на детската градина и влиянието на външните фактори и съгласуваността с всички заинтересовани страни.
	Мисията на ДГ „Мати Рубенова“ е поставяне на детето в центъра на приоритетните цели:
· да създава благоприятна, позитивна и разнообразна среда за развитието на детската личност, с неговата автономност и свобода на избор;
· децата да придобият необходимите за възрастта им знания, умения и компетентности за достигане на ДОС;
· да допринася за постигане на устойчив обществен и икономически просперитет при утвърждаване на демократичните ценности, уважението към различието, социалното сближаване, активно гражданско участие и междукултурен диалог;
· да стимулира и убеждава родителите и обществеността, че детската градина е значима и необходима среда за пълноценното развитие на детето от предучилищна възраст;
· да възпитава хора на бъдещето, съхранили своята национална, културна и родова идентичност;
· де се ориентират успешно в динамично променящият се съвременен свят.
· развитие на всяко дете с ангажираната подкрепа на семейството и местната общност.
2. Визия на детската градина:
Утвърждаване на ДГ „Мати Рубенова“ като привлекателна институция, която подготвя децата за успешно участие в образователния процес.
· емоционална и комфортна среда, основана на доверие, уважение и приятелство, където детето се чувства щастливо, защитено, разбирано и подкрепяно и създава условия за личностно развитие;
· модерна, гъвкава, конкурентна и необходима, като среда за социално-културна и възпитателно-образователна работа, като партньор на деца, родители и учители;
· престижно, уютно, привлекателно и любимо място на децата, което им осигурява възпитание, образование и социализация при равни условия и гарантира тяхното умствено, емоционално, социално, личностно и здравно-физическо развитие;
· средище на хора, които обичат децата и професиите си, поддържат квалификацията си на съвременно равнище;
· желана и значима за деца и родители среда, търсещи и намиращи подкрепа, съгласие, сътрудничество, педагогическа информация.
3. Ценности на институцията
Най-голямата ценност в работата на всеки от екипа на детската градина е детето и неговите заложби, интереси и потребности.
1. Детето е нашата основна ценност. 
2. Ценностно ориентирани модели на поведение в условията на развиваща образователна среда.
3. Партньорство със семейството.
4. Уважение към индивидуалните и културните различия.
5. Личностно ориентирано педагогическо взаимодействие.
6. Устойчиви нагласи и мотивация за учене през целия живот.
7. Съхранение на знанието в институцията.
8. Екипност и споделени отговорности към очакваните крайни резултати.
4. Цели на стратегията 
1.1. Стратегически цели: 
4.1.1. Непрекъснато повишаване качеството на предлаганото образование и осигуряване на подходяща подкрепяща образователна среда, адресирана към всяко дете, организирана с подкрепата на семействата на децата, обществената среда и институциите, ангажирани с образование.
4.1.2. Автономия за определяне на иновативни образователни политики, устройството и дейността на детската градина, организацията, методите и средствата на обучение за осигуряване на качествено предучилищно образование.
4.1.3. Изграждане на иновативна образователна среда за достъп и равен шанс за предучилищно образование на всички деца – обхващане, включване и предотвратяване на отпадането на деца от подготвителните групи и деца от уязвими групи.
1.2. Оперативни цели: 
1.2.1. Осигуряване на стабилност на развитието на образователната институция.
1.2.2. Гарантиране на ред, сигурност и защита на всяко дете.
1.2.3. Утвърждаване и обогатяване на качеството на педагогическата среда за развиващо обучение, което да осигурява изява на детските способности и дарования. 
1.2.4. Привличане на родителите за подпомагане на образователния процес чрез избор на форми за ефективно сътрудничество.
1.2.5. Работещо партньорство и добра координация с обществената среда и институциите-партньори на детската градина за успешното осъществяване на националната и областната образователна политика. 
1.2.6. Утвърждаване на детската градина като институция, научно, културно и спортно средище за деца. 
1.2.7. Обогатяване на имиджовата политика на образователната институция. 
1.2.8. Усъвършенстване на процедурите по оценяване и самооценяване на работещите в детската градина.
1.2.9. Усъвършенстване на системата по квалификация, преквалификация и обучение. 
1.2.10. Разширяване и модернизация на вече осъществените и изградени условия на ползване на материално - техническата база на детската градина.
5. Приоритетни области за изпълнение на стратегическите и специфични цели в дейността на детската градина (съгласно чл. 263, ал. 4 от ЗПУО, ДВ, бр. 11 от 2023 г.):

         5.1. Качество на образованието и мерки за неговото повишаване:
5.1.1. Планиране, организация и контрол на дейността на детската градина.
5.1.2. Осъществяване на привлекателен и мотивиращ процес на образование, възпитание и социализация.
          5.2. Патриотично възпитание, формиране на национално самосъзнание и общочовешки ценности на децата:
5.2.1. Възпитание в патриотизъм и национално самосъзнание.
           5.3. Осигуряване на условия за физическа активност и участие в спортни дейности:
5.3.1. Създаване и поддържане на благоприятна среда за осигуряване на условия за физическа активност и участие в спортни дейности.
5.3.2. Обновяване и обогатяване на материалната база.
           5.4. Гражданско, здравно, екологично интеркултурно образование:
5.4.1. Формиране на гражданско съзнание и граждански добродетели.
5.4.2. Формиране на екологична култура, екологично съзнание и екологично поведение.
5.4.3. Здравно образование и навици за здравословен начин на живот.
5.4.4. Формиране на позитивно отношение към различните културни идентичности, умения и нагласи за конструктивни взаимодействия в мултикултурна среда.
            5.5. Механизъм по съвместна работа с институциите по обхващане и включване в системата на предучилищното образование на деца в задължителна предучилищна възраст:
5.5.1. Взаимодействие с родителите.
5.5.2. Взаимодействие с институции.
5.5.3. Присъствие на детската градина в общественото пространство.
5.6. Предоставяне на равни възможности за обучение и/или възпитание:
5.6.1. Създаване и поддържане на благоприятна среда за обучение и развитие, според потребностите на детето.
5.7. Приобщаване на децата:
5.7.1. Създаване на  среда за осъществяване на привлекателен и мотивиращ процес на образование, възпитание и социализация.
5.7.2. Подкрепа на личностното развитие на децата – предоставяне на равни възможности и приобщаване на децата.
5.8. Противодействие на тормоза и насилието:
5.8.1. Превенция на агресията и негативните прояви сред децата.
5.8.2. Сътрудничество и взаимодействие с родителите и институциите.
5.9. Превенция на риск от ранно отпадане от системата на предучилищното образование
5.9.1. Създаване и поддържане на благоприятна среда за обучение и развитие.
V. ДЕЙНОСТИ НА ДЕТСКАТА ГРАДИНА ЗА РЕАЛИЗИРАНЕ НА МИСИЯТА И ДОСТИГАНЕ НА СТРАТЕГИЧЕСКИТЕ ЦЕЛИ
	Стратегическа цел
	Дейност
	Резултат
	Финансиране

	1.Създаване на условия за качествено образование и мерки за неговото повишаване.
	1. Ефективен контрол на дейностите
2. Прозрачност в управлението 
3. Делегиране на правомощия 
4. Изпълнение на решенията на педагогическия съвет 
5. Установяване на партньорски отношения с обществения съвет

	1. Подобряване на цялостната дейност на детската градина
2. Повишено качество, ефективност и ефикасност на образователната дейност

	Бюджет – детска градина

	1. Административна дейност и обслужване

	1. Състояние и водене на ЗУД съгласно изискванията
2. Квалификация на служителите
	1. Разработени и утвърдени вътрешни правила за документооборот
	Бюджет – детска градина

	2. 3.Патриатично възпитание, формиране на национално самосъзнание и обощочовешки ценности на децата
	1. Утвърждаване на символи, ритуали и традиции.

	1. Утвърждаване на символи, ритуали и традиции.

	Бюджет-детска градина


	4. Осигураване на условия за физическа активност и участие в спортни дейности
	1. Създаване и развитие на партньорство и сътрудничество със заинтересовани институции и организации, осъществяващи възпитателна работа в областта на здравето и спорта
2. Закупуване на спортни  уреди за игра на двора
	1. Повишена двигателна активност, подобрена моторика. Усвоени спортни  знания, умения и отношения
2. Подобрен  психически комфорт и самочувствие на децата
3. Проведени състезателни спортни дейности
	Бюджет-детска градина


	5. Изграждане и поддържане на организационна култура чрез институционални политики в подкрепа на гражданското, здравното, екологичното и интеркултурното образование

	1. Непрекъснато обновяване на учебно-методическите средства.
2. Възпитание в патриотизъм и национално самосъзнание.
3. Създаване на навици за здравословен начин на живот.
4. Непрекъсната информация  и обучение  за тенденциите за балансираното хранене и здравословен начин на живот
5.  Създаване и спазване на пропускателен режим
6. Създаване на безопасна физическа среда, гарантираща живота и здравето на децата
	1. Утвърдени отличителни символи на детската градина.
2. Утвърдени специфични за детската градина ритуали и традиции.
3. Реализирани вътрешни проекти и дейности с децата за здравословен начин на живот.
4. Разходки и игра на децата сред природата.
5. Действащи процедури за закаляване на децата.

	Бюджет – детска градина
Участие в проекти

	6. Предоставяне на равни възможности за обучение, изява и подкрепа за личностното развитие на децата; превенция на риск от ранно отпадане от системата на предучилищното образование, организация на приема и обхват на децата.

	1. Ефективeн контрол на отсъствия на децата 
2. Осигуряване на подкрепа на деца в риск 
3. Обучение на учители за разпознаване на проявите и превенция на агресивното поведение
4. Осигуряване на обща подкрепа за деца с обучителни затруднения
5. Осигуряване на допълнителна подкрепа за деца със СОП
6. Подкрепа за деца с изявени дарби
7. Създаване на партньорство с външни организации – Дирекция „Социално подпомагане“, община, настоятелство и др. 
	1. Осигурена  пълняемост на групите
2. Участие на деца в културни прояви


	Бюджет-детска градина
Участие в програми и проекти


	6. Квалификацион-на дейност
	1. Ефективно изразходване на средствата за квалификация
2. Създаване на вътрешна система за наставничество
3. Квалификация на учителите за работа с интерактивна техника и образователен софтуер, и генериране на електронни ресурси
4. Обучение на педагогическите специалисти за действие при криза и оказване на долекарска помощ
5.  Обучение на учители за разпознаване на проявите и превенция на агресивното поведение
	1. Осигурени по 16 академични часа годишно вътрешноинституционална квалификация за педагогическите специалисти
2. Увеличен брой на учителите с ПКС
3. Обучение на работната група по самооценяването
4. Обучени педагогически специалисти с присъдени квалификационни кредити през периода на самооценяване


	Бюджет-детска градина


	8. Взаимодействия с родители, институции и структури, работещи в областта на образованието и младежта
	1. Форми на взаимодействие и обратна връзка с родителите, които се прилагат в детската градина
2. Взаимодействие с културни и държавни институции.
	1.Създадена информационна среда за родителите
2. Общуване на учителите с родителите за информиране за индивидуалния напредък на децата
	Бюджет-детска градина


	9.Материално-техническа база
	1. Съответствие на образователното пространство в детската градина с актуалните нормативни изисквания за здравословна среда, безопасност и обучение.  
	1. Среда, гарантираща живота и здравето на децата.

	Бюджет-детска градина
Участие в програми и проекти




Стратегията за развитието на детската градина се актуализира в следните случаи:
1. в края на двегодишния период от приемането ѝ и след приключване на визирания 5-годишен период;
2. началото на всяка учебна година, след анализ на постигнатото до момента и диференциране на възникнали затруднения и нововъведения в образователната система; 
3. при настъпили промени в организацията на дейността на детската градина;
4. при промяна на нормативната база в образованието, отнасящи се до предучилищното образование.
Стратегията е основен документ, който регламентира дейността на детската градина. Тя има отворен характер и подлежи на актуализиране, преосмисляне, обогатяване и развитие на целите и дейностите водещи до постигането им. При актуализация ще отчитаме постоянно променящите се обстоятелства и състояние на детската градина.
Изпълнението се отчита пред педагогическия съвет. Част от стратегията са: Плана за действие и изпълнение и Програмната система на детската градина.
Колективът на ДГ „Мати Рубенова“ знае колко е отговорно отглеждането и възпитанието на всяко едно дете, затова ще продължава да се стреми за създава условия за щастливо детство на всички деца, на които родителите им са ни ги поверили.
Приложения: 
1. Програмна система на детската градина
2. План за действие и финансиране

